
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 243 

7 Δεκεμβρίου 2004 


ΝΟΜΟΣ ΥΠΆΡΙΘ. 3294 

Κύρωση του Πρωτοκόλλου που καταρτίσθηκε βάσει του 
άρθρου 43 παράγραφος 1 της Σύμβασης για την Ίδρυ¬ 
ση Ευρωπαϊκής Αστυνομικής Υπηρεσίας (Σύμβαση Ευ- 
ρωπόλ), το οποίο τροποποιεί την εν λόγω Σύμβαση. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο πρώτο 

Κυρώνεται και έχει την ισχύ, που ορίζει το άρθρο 28 
παρ. 1 του Συντάγματος, το Πρωτόκολλο που καταρτί¬ 
σθηκε βάσει του άρθρου 43 παράγραφος 1 της Σύμβα¬ 
σης για την Ίδρυση Ευρωπαϊκής Αστυνομικής Υπηρεσίας 
(Σύμβαση Ευρωπόλ), το οποίο τροποποιεί την εν λόγω 
Σύμβαση, που υπογράφηκε στις Βρυξέλλες στις 27 Νο¬ 
εμβρίου 2003, το κείμενο του οποίου σε πρωτότυπο στην 
ελληνική γλώσσα έχει ως εξής: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΩΤΟΚΟΛΛΟ 

ΚΑΤΑΡΤΙΣΘΕΝ, ΒΑΣΕΙ ΤΟΥ ΑΡΘΡΟΥ 43, ΠΑΡΑΓΡΑΦΟΣ 1 
ΤΗΣ ΣΥΜΒΑΣΗΣ ΓΙΑ ΤΗΝ ΙΔΡΥΣΗ ΕΥΡΩΠΑΪΚΗΣ 
ΑΣΤΥΝΟΜΙΚΗΣ ΥΠΗΡΕΣΙΑΣ (ΣΥΜΒΑΣΗ ΕΥΡΩΠΟΛ), 

ΤΟ ΟΠΟΙΟ ΤΡΟΠΟΠΟΙΕΙ ΤΗΝ ΕΝ ΛΟΓΩ ΣΥΜΒΑΣΗ 

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ του παρόντος Πρω¬ 
τοκόλλου, τα οποία είναι συμβαλλόμενα μέρη της Σύμβασης 
για την ίδρυση Ευρωπαϊκής Αστυνομικής Υπηρεσίας (Σύμβα¬ 
ση Ευρωπόλ), και κράτη μέλη της Ευρωπαϊκής Ένωσης, 

ΑΝΑΦΕΡΟΜΕΝΑ στην Πράξη του Συμβουλίου της Ευρω¬ 
παϊκής Ένωσης της 27.11.2003, 

ΕΚΤΙΜΩΝΤΑΣ ΤΑ ΕΞΗΣ: 

(1) Η Σύμβαση Ευρωπόλ χρειάζεται να τροποποιηθεί υπό 
το πρίσμα των συζητήσεων στο πλαίσιο του Συμβουλίου. 

(2) Χρειάζεται να παρέχονται στην Ευρωπόλ η αναγκαία 
στήριξη και τα απαραίτητα μέσα ώστε να δύναται να λει¬ 
τουργεί αποτελεσματικά ως βασικός άξονας της ευρωπαϊ¬ 
κής αστυνομικής συνεργασίας. 

(3) Είναι ανάγκη να επέλθουν οι απαιτούμενες τροποποιή¬ 
σεις στη Σύμβαση Ευρωπόλπροκειμένου ναενισχυθείη υπη¬ 
ρεσία επιχειρησιακής στήριξηςτης Ευρωπόλ σε σχέση με τις 
εθνικές αστυνομικές αρχές. 

(4) Το Ευρωπαϊκό Συμβούλιο δήλωσε ότι η Ευρωπόλ δια¬ 
δραματίζει βασικό ρόλο στη συνεργασία μεταξύ των αρχών 
των κρατών μελών όσον αφορά τη διερεύνηση του διασυνο¬ 
ριακού εγκλήματος, με την υποστήριξη της πρόληψης, της 
ανάλυσης και της διερεύνησηςτου εγκλήματος στο επίπεδο 
της Ένωσης. Το Ευρωπαϊκό Συμβούλιο κάλεσετο Συμβούλιο 
να παρέχει την αναγκαία στήριξη στην Ευρωπόλ, 

ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ: 

ΑΡΘΡΟ 1 

Η Σύμβαση Ευρωπόλ τροποποιείται ως ακολούθως: 

1) Το άρθρο 2 αντικαθίσταται από το ακόλουθο κείμενο: 

«Άρθρο 2 
Στόχος 

1. Στόχος της Ευρωπόλ είναι, στο πλαίσιο της αστυνομικής 
συνεργασίας μεταξύ των κρατών μελών, δυνάμει της Συνθή¬ 
κης για την Ευρωπαϊκή Ένωση και βάσει των προβλεπομένων 
στην παρούσα Σύμβαση μέτρων, να βελτιώσει την αποτελε- 
σματικότητα των αρμόδιων αρχών των κρατών μελών και τη 
μεταξύ τους συνεργασία κατά την πρόληψη και την καταπο¬ 
λέμηση της βαρείας διεθνούς εγκληματικότητας, εφόσον 
υφίστανται συγκεκριμένες ενδείξεις ή επαρκείς λόγοι ώστε 
να πιστεύεται ότι υπάρχει δομή οργανωμένου εγκλήματος 
και δύο ή περισσότερα κράτη μέλη θίγονται κατά τρόπον 
ώστε, λαμβάνοντας υπόψη την έκταση, τη βαρύτητα και τις 
επιπτώσεις των αξιόποινων πράξεων, να επιβάλλεται η κοινή 
δράση των κρατών μελών. Για τους σκοπούς της παρούσας 
Σύμβασης, οι κατωτέρω μορφές εγκληματικότητας θεωρού¬ 
νται βαρεία διεθνής εγκληματικότητα: εγκλήματα που δια- 
πράττονται ή είναι πιθανό να διαπραχθούν κατά την εκτέλε¬ 
ση τρομοκρατικών πράξεων που στρέφονται κατά της ζωής, 
της σωματικής ακεραιότητας, της προσωπικής ελευθερίας ή 
της ατομικής ιδιοκτησίας 1 παράνομη διακίνηση ναρκωτικών 
παράνομες πράξεις ξεπλύματος χρημάτων διακίνηση πυρη¬ 
νικών και ραδιενεργών ουσιών διακίνηση λαθρομετανα¬ 
στών εμπορία ανθρώπων εμπορία κλαπέντων οχημάτων, 
καθώς και οι μορφές εγκληματικότητας που απαριθμούνται 
στο Παράρτημα ή επιμέρους εκφάνσεις αυτών. 

2. Με πρόταση του Διοικητικού Συμβουλίου, το Συμβούλιο 
καθορίζει ομόφωνα τις προτεραιότητες για την Ευρωπόλ 
στον τομέα της καταπολέμησης και πρόληψης των μορφών 
βαρείας διεθνούς εγκληματικότητας που εμπίπτουν στην αρ- 
μοδιότητάτης. 


3. Η αρμοδιότητα της Ευρωπόλ για ορισμένη μορφή εγκλημα¬ 
τικότητας ή για τις συγκεκριμένες εκφάνσεις μιας μορφής εγκλη¬ 
ματικότητας περιλαμβάνει τις συναφείς αξιόποινες πράξεις. 
Εντούτοις, δεν περιλαμβάνει τα κύρια εγκλήματα από τα οποία 
πηγάζουν παράνομες πράξεις ξεπλύματος χρημάτων, όταν αυτά 
αφορούν μορφές εγκληματικότητας που δεν εμπίπτουν στην αρ¬ 
μοδιότητα της Ευρωπόλ βάσει της παραγράφου 1. 

θεωρούνται συναφείς και λαμβάνονται υπόψη σύμφωνα 
με τις διαδικασίες που καθορίζονται στα άρθρα 8 και 10: 

- οι αξιόποινες πράξεις οι οποίες διαπράττονται με σκοπό 
την απόκτηση των μέσων για την τέλεση των πράξεων που 
εμπίπτουν στο πεδίο αρμοδιότητας της Ευρωπόλ, 

- οι αξιόποινες πράξεις οι οποίες διαπράττονται με σκοπό 
τη διευκόλυνση ή την τέλεση των πράξεων που εμπίπτουν 
στο πεδίο αρμοδιότητας της Ευρωπόλ, 

- οι αξιόποινες πράξεις οι οποίες διαπράττονται με σκοπό 
την εξασφάλιση της ατιμωρησίας των πράξεων που εμπί¬ 
πτουν στο πεδίο αρμοδιότητας της Ευρωπόλ. 

4. Γιατους σκοπούςτης παρούσας Σύμβασης, νοούνται ως 
«αρμόδιες αρχές» όλες οι υφιστάμενες στα κράτη μέλη δη¬ 
μόσιες υπηρεσίες, εφόσον αυτές είναι, σύμφωνα με το εθνι¬ 
κό δίκαιο, υπεύθυνες γιατηνπρόληψη και την καταπολέμηση 
αξιόποινων πράξεων.» 

2) Το άρθρο 3 τροποποιείται ως ακολούθως: 

(α) Η παράγραφος 3 αντικαθίσταται από το ακόλουθο κείμενο: 

«3. Περαιτέρω, η Ευρωπόλ δύναται, στα πλαίσια του στό¬ 
χου που ορίζεται στο άρθρο 2, παράγραφος 1 και ανάλογα με 
το δυναμικό προσωπικού, τις δημοσιονομικές της δυνατότη¬ 
τες καθώς και τα όρια που θέτει το Διοικητικό Συμβούλιο, να 
επικουρεί τα κράτη μέλη» παρέχοντας συμβουλές και διεξά¬ 
γοντας έρευνες ιδίως στους ακόλουθους τομείς: 

1) εκπαίδευσης των μελών των αρμόδιων αρχών τους, 

2) οργάνωσης και εξοπλισμού των εν λόγω αρχών μέσω της 
διευκόλυνσης της παροχής τεχνικής υποστήριξης μεταξύ 
κρατών μελών, 

3) μεθόδων πρόληψης της εγκληματικότητας, 

4) τεχνικών και εγκληματολογιών μεθόδων της αστυνο¬ 
μίας καθώς και των ανακριτικών διαδικασιών.» 

(β) Προστίθεται η ακόλουθη παράγραφος: 

«4. Μετην επιφύλαξη της Σύμβασης «προς καταστολήντης 
παραχαράξεως και κιβδηλείας», η οποία υπεγράφη στη Γε- 
νεύη στις 20 Απριλίου 1929 και του Πρωτοκόλλου της, η Ευ¬ 
ρωπόλ ενεργεί επίσης ως σημείο επαφής της Ευρωπαϊκής 
Ένωσης στα πλαίσια των επαφών της με τρίτα κράτη και ορ¬ 
γανισμούς για την καταστολή της παραχάραξης και κιβδη¬ 
λείας του ευρώ.» 

3) Το άρθρο 4 τροποποιείται ως ακολούθως: 

(α) Η παράγραφος 2 αντικαθίσταται από το ακόλουθο κείμενο: 

«2. Η Εθνική Υπηρεσία αποτελεί τη μοναδική υπηρεσία-σύν- 
δεσμο μεταξύ της Ευρωπόλ καιτων αρμόδιων εθνικών αρχών. 
Εντούτοις, κάθε κράτος μέλος δύναται να επιτρέπει τις απευ¬ 
θείας επαφές μεταξύ των οικείων αρμόδιων αρχών καιτης Ευ¬ 
ρωπόλ, υπό τους όρους που καθορίζει το συγκεκριμένο κρά¬ 
τος μέλος, συμπεριλαμβανομένης της προγενέστερης συμ¬ 
μετοχής της Εθνικής Υπηρεσίας. 

Η Εθνική Υπηρεσία λαμβάνει ταυτόχρονα από την Ευρω¬ 
πόλ όλες τις πληροφορίες που ανταλλάσσονται κατά τη διάρ¬ 
κεια των απευθείας επαφών μεταξύ της Ευρωπόλ και των οι¬ 
κείων αρμόδιων αρχών. Οι σχέσεις μεταξύ της Εθνικής Υπη¬ 
ρεσίας και των αρμόδιων αρχών διέπονται από το εκάστοτε 
εθνικό δίκαιο, και ιδίως από τους σχετικούς εθνικούς συ¬ 
νταγματικούς κανόνες». 

(β) Στην παράγραφο 5, η φράση «όπως ορίζονται στο άρ¬ 
θρο Κ.2, παράγραφος 2 της Συνθήκης για την Ευρωπαϊκή 
Ένωση» αντικαθίσταται από τη φράση «όσον αφορά την τή¬ 
ρηση της δημόσιας τάξης και τη διαφύλαξη της εσωτερικής 
ασφάλειας». 

(γ) Η παράγραφος 7 αντικαθίσταται από το ακόλουθο κεί¬ 
μενο: 

«7. Οι διευθυντές των Εθνικών Υπηρεσιών συνεδριάζουν 
τακτικά προκειμένου να επικουρούν την Ευρωπόλ, είτε με δι¬ 
κή τους πρωτοβουλία είτε κατόπιν αιτήσεως, με την παροχή 
συμβουλών.» 

4) Παρεμβάλλεται το ακόλουθο άρθρο: 

«Άρθρο 6α 

Επεξεργασία πληροφοριών από την Ευρωπόλ 

Προς στήριξη της εκτέλεσης των καθηκόντων της, η Ευ¬ 
ρωπόλ μπορεί επίσης να επεξεργάζεται δεδομένα προκειμέ¬ 
νου να διαπιστώσει εάν τα εν λόγω δεδομένα είναι χρήσιμα 
για τα καθήκοντάτης και μπορούν να καταχωρηθούν στο αυ¬ 
τοματοποιημένο σύστημα συλλογής πληροφοριών που ανα- 
φέρεται στο άρθρο 6, παράγραφος 1. 

Τα συμβαλλόμενα μέρη που συνεδριάζουν στα πλαίσια του 
Συμβουλίου, με την πλειοψηφία των δύο τρίτων, καθορίζουν 
τους όρους για την επεξεργασία τέτοιων δεδομένων, ιδίως 
όσον αφορά την πρόσβαση στα δεδομένα αυτά και τη χρήση 
τους, καθώς και τα χρονικά όρια για την αποθήκευση και τη 
διαγραφή των δεδομένων αυτών τα οποία δεν μπορούν να 
υπερβαίνουν τους έξι μήνες, με τη δέουσα τήρηση των αρ¬ 
χών του άρθρου 14. Το Διοικητικό Συμβούλιο ετοιμάζει την 
απόφαση των συμβαλλομένων μερών και συμβουλεύεταιτην 
κοινή εποπτική αρχή του άρθρου 24.» 

5) Το άρθρο 9 τροποποιείται ως ακολούθως: 

(α) Στην παράγραφο 1, η πρώτη πρόταση αντικαθίσταται 
από το ακόλουθο κείμενο: 

«1. Οι Εθνικές Υπηρεσίες, οι αξιωματικοί σύνδεσμοι και ο 
Διευθυντής, οι αναπληρωτές διευθυντές ή οι δεόντως εξου¬ 
σιοδοτημένοι υπάλληλοι της Ευρωπόλ έχουν δικαίωμα να ει¬ 
σάγουν αμέσως και να ανακτούν δεδομένα από το σύστημα 
πληροφοριών.» 

(β) Προστίθεται η ακόλουθη παράγραφος: 

«4. Πέραν των Εθνικών Υπηρεσιών και προσώπων που ανα- 
φέρονται στην παράγραφο 1, οι αρμόδιες αρχές οι οποίες 
ορίζονται για τον σκοπό αυτό από τα κράτη μέλη δύνανται 
επίσης να συμβουλεύονται το σύστημα πληροφοριών της 
Ευρωπόλ. Ωστόσο, το αποτέλεσμα της αναζήτησης αναφέ¬ 
ρει μόνο εάν τα ζητούμενα δεδομένα είναι διαθέσιμα στο σύ¬ 
στημα πληροφοριώντης Ευρωπόλ. Στη συνέχεια, περαιτέρω 
πληροφορίες μπορούν να λαμβάνονται από την Εθνική Υπη¬ 
ρεσία Ευρωπόλ. 

Οι πληροφορίες σχετικά με τις οικείες αρμόδιες αρχές που 
έχουν ορισθεί, συμπεριλαμβανομένων των μεταγενέστερων 
τροποποιήσεων, διαβιβάζονται στη Γ ενική Γ ραμματεία του 
Συμβουλίου, η οποία δημοσιεύει τις πληροφορίες στην Επί¬ 
σημη Εφημερίδα της Ευρωπαϊκής Ένωσης.» 

6) Το άρθρο 10 τροποποιείται ως ακολούθους: 

(α) Στην παράγραφο 1, η εισαγωγική φράση αντικαθίστα¬ 
ται από το ακόλουθο κείμενο: 

«1. Εφόσον αυτό είναι απαραίτητο για την πραγματοποίη¬ 
ση του προβλεπόμενου στο άρθρο 2, παράγραφος 1 στόχου, 
η Ευρωπόλ δύναται να αποθηκεύει, να μεταβάλλει και να χρη¬ 
σιμοποιεί σε άλλα αρχεία δεδομένων, εκτός από τα δεδομέ¬ 
να μη προσωπικού χαρακτήρα και δεδομένα σχετικά με αξιό¬ 
ποινες πράξεις που εμπίπτουν στην αρμοδιότητα της Ευρω¬ 
πόλ, συμπεριλαμβανομένων των δεδομένων που αφορούν 
τις συναφείς αξιόποινες πράξεις, κατά τα προβλεπόμενα στο 
άρθρο 2, παράγραφος 3, δεύτερο εδάφιο, και τα οποία προ¬ 
ορίζονται να υποστούν συγκεκριμένες εργασίες ανάλυσης, 
και αφορούν:» 

(β) Στην παράγραφο 2, το σημείο 1 αντικαθίσταται από το 
ακόλουθο κείμενο: 

«(1) οι αρμόδιοι για τις αναλύσεις και λοιποί υπάλληλοιτης Ευ¬ 
ρωπόλ, οι οποίοι ορίζονται από τη διεύθυνση της Ευρωπόλ,» 


(γ) Στην παράγραφο 2, μετά το σημείο 2, προστίθεται το 
ακόλουθο εδάφιο: 

«Μόνον οι αρμόδιοι για τις αναλύσεις είναι εντεταλμένοι να 
εισάγουν δεδομένα στο οικείο αρχείο και να τα τροποποιούν 
όλοι οι συμμετέχοντες μπορούν να ανακτούν δεδομένα από 
το αρχείο.» 

(δ) Η παράγραφος 5 αντικαθίσταται απότο ακόλουθο κείμενο: 

«5. Εφόσον παρέχεται το δικαίωμα στην Ευρωπόλ, δυνάμει 
των νομικών μέσων της Ευρωπαϊκής Ένωσης ή διεθνών νο¬ 
μικών μέσων, να συμβουλεύεται αυτομάτως άλλα συστήμα¬ 
τα πληροφοριών, η Ευρωπόλ μπορεί να ανακτά κατ’ αυτόν 
τον τρόπο δεδομένα προσωπικού χαρακτήρα, εφόσον αυτό 
είναι αναγκαίο για την εκπλήρωση των καθηκόντων της, κατά 
το άρθρο 3, παράγραφος 1, σημείο 2. Οι ισχύουσες διατάξεις 
των νομικών μέσων της Ευρωπαϊκής Ένωσης ή διεθνών νο¬ 
μικών μέσων διέπουν τη χρήση των δεδομένων αυτών από 
την Ευρωπόλ.» 

(ε) Στην παράγραφο 8, η δεύτερη φράση αντικαθίσταται 
από το ακόλουθο κείμενο: 

«Η διάδοση ή η λειτουργική εκμετάλλευση των διαβιβασθέ- 
ντων δεδομένων αποφασίζεται από το κράτος μέλος που δια¬ 
βίβασε τα δεδομένα στην Ευρωπόλ. Εάν δεν μπορεί να καθο- 
ρισθείποιο κράτος μέλος διαβίβασε τα δεδομένα στην Ευρω¬ 
πόλ, η απόφαση για τη διάδοση ή την επιχειρησιακή 
εκμετάλλευση των δεδομένων λαμβάνεται από τους συμμε¬ 
τέχοντες στην ανάλυση. Το κράτος μέλος ή ο συμμετέχων 
εμπειρογνώμων που λαμβάνουν μέρος σε μία ανάλυση εν εξε¬ 
λίξει δεν μπορούν, ιδίως, να διαδίδουν ή να χρησιμοποιούν τα 
δεδομένα χωρίς να έχουν προηγουμένως συμφωνήσει τα 
κράτη μέλη που συμμετείχαν από την αρχή.» 

(στ) Προστίθεται η ακόλουθη παράγραφος: 

«9. Η Ευρωπόλ μπορεί να καλεί εμπειρογνώμονες τρίτων κρα¬ 
τών ή οργανισμών υπό την έννοια της παραγράφου 4 να συμμε¬ 
τέχουν στις δραστηριότητες μιας ομάδας ανάλυσης, εφόσον: 

(1) ισχύει συμφωνία μεταξύ της Ευρωπόλ και του τρίτου 
κράτους ή οργανισμού, η οποία περιέχει τις δέουσες διατά¬ 
ξεις σχετικά με την ανταλλαγή πληροφοριών, συμπεριλαμ- 
βανομένης της διαβίβασης δεδομένων προσωπικού χαρα¬ 
κτήρα, καθώς και σχετικά με την εμπιστευτικότητα των 
ανταλλασσόμενων πληροφοριών, 

(2) η συνεργασία με τους εμπειρογνώμονες του τρίτου κρά¬ 
τους ή οργανισμού είναι προς το συμφέρον των κρατών μελών, 

(3) το διεξαγόμενο έργο ανάλυσης αφορά άμεσα το τρίτο 
κράτος ή οργανισμό- και 

(4) όλοι οι συμμετέχοντες υπό την έννοια της παραγράφου 
2 συμφωνούν με τη συμμετοχή των εμπειρογνωμόνων του 
τρίτου κράτους ή οργανισμού στις δραστηριότητες της ομά¬ 
δας ανάλυσης. 

Η συμμετοχή εμπειρογνωμόνων τρίτου κράτους ή οργανι¬ 
σμού στις δραστηριότητες μιας ομάδας ανάλυσης εξαρτάται 
από τους διακανονισμούς μεταξύ της Ευρωπόλ και του εν¬ 
διαφερομένου τρίτου κράτους ή οργανισμού. Οι κανόνες 
που διέπουν τέτοιους διακανονισμούς καθορίζονται από το 
Διοικητικό Συμβούλιο με την πλειοψηφία των δύο τρίτων των 
μελών του. Οι λεπτομέρειες των διακανονισμών μεταξύ της 
Ευρωπόλ και των τρίτων κρατών ή οργανισμών αποστέλλο- 
νται στην κοινή εποπτική αρχή που αναφέρεται στο άρθρο 
24, η οποία μπορεί να απευθύνει τις παρατηρήσεις που κρί¬ 
νει απαραίτητες στο Διοικητικό Συμβούλιο.» 

7) Το άρθρο 12 αντικαθίσταται από το ακόλουθο κείμενο: 

«Άρθρο 12 

Εντολή δημιουργίας αρχείου δεδομένων 

1. Για κάθε αυτοματοποιημένο αρχείο δεδομένων, που πε¬ 
ριέχει προσωπικά δεδομένα, το οποίο τηρεί για την εκπλή¬ 
ρωση των καθηκόντων της, σύμφωνα με το άρθρο 10, η Ευ¬ 
ρωπόλ καθορίζει στην εντολή δημιουργίας αρχείου τα ακό¬ 
λουθα:» 

(1) την ονομασία του αρχείου, 

(2) τον σκοπό του αρχείου, 

(3) τις ομάδες προσώπων που αφορούν τα αποθηκευόμε- 
να δεδομένα, 

(4) τη φύση των δεδομένων που αποθηκεύονται, και τυχόν 
δεδομένα απαριθμούμενα στην πρώτη πρόταση του άρθρου 
6 της Σύμβασης του Συμβουλίου της Ευρώπης της 28ης Ια¬ 
νουάριου 1981, τα οποία είναι αυστηρώς απαραίτητα, 

(5) το είδος δεδομένων προσωπικού χαρακτήρα που χρη¬ 
σιμοποιήθηκαν για τη δημιουργία του αρχείου, 

(6) την παροχή ή εισαγωγή των προς αποθήκευση δεδομένων, 

(7) τους όρους υπό τους οποίους επιτρέπεται η διαβίβαση 
των δεδομένων προσωπικού χαρακτήρα του αρχείου, καθώς 
και τους παραλήπτες και τη σχετική διαδικασία, 

(8) τις προθεσμίες εξέτασης των δεδομένων και τη διάρ¬ 
κεια αποθήκευσης, 

(9) τη μέθοδο κατάρτισης του ημερολογίου καταχωρήσεων. 

2. Το Διοικητικό Συμβούλιο και η κοινή εποπτική αρχή που 
προβλέπεται στο άρθρο 24 ειδοποιούνται αμέσως από τον δι¬ 
ευθυντή της Ευρωπόλ σχετικά με την εντολή για τη δημιουρ¬ 
γία του αρχείου δεδομένων και παραλαμβάνουν τον φάκελο. 

Η κοινή εποπτική αρχή δύναται να διατυπώνει προς το Δι¬ 
οικητικό Συμβούλιο όλες τις παρατηρήσεις που θεωρεί απα¬ 
ραίτητες. Ο Διευθυντής της Ευρωπόλ δύναται να ζητήσει 
από την κοινή εποπτική αρχή να προβεί στην ενέργεια αυτή 
εντός ορισμένου χρονικού διαστήματος. 

3. Ανάπάσα στιγμή, το Διοικητικό Συμβούλιο μπορεί να δώ¬ 
σει εντολή στο Διευθυντή της Ευρωπόλ να τροποποιήσει την 
εντολή για τη δημιουργία του αρχείου δεδομένων ή να κλεί¬ 
σει το αρχείο αυτό. Το Διοικητικό Συμβούλιο αποφασίζει για 
την ημερομηνία κατά την οποία η σχετική τροποποίηση ή το 
κλείσιμο παράγει αποτελέσματα. 

4. Δεν επιτρέπεται η διατήρησητου αρχείου δεδομένωνπέ- 
ραν της τριετίας. Πριν να εκπνεύσει η προθεσμία αυτή, ωστό¬ 
σο, η Ευρωπόλ επανεξετάζει την ανάγκη περαιτέρω διατή¬ 
ρησης του αρχείου. Εάν αυτό είναι απόλυτα απαραίτητο για 
τους σκοπούς του, το αρχείο μπορεί να διατηρηθεί για μια 
νέα τριετία με εντολή του διευθυντή της Ευρωπόλ. Σε αυτές 
τις περιπτώσεις, ακολουθείται η διαδικασία που ορίζεται στις 
παραγράφους 1 έως 3.» 

8) Το άρθρο 16 αντικαθίσταται από το ακόλουθο κείμενο: 

«Άρθρο 16 

Διατάξεις για τον έλεγχο των ανακτήσεων 

Η Ευρωπόλ ορίζει κατάλληλους μηχανισμούς ελέγχου για 
την εξακρίβωση της νομιμότητας των ανακτήσεων δεδομέ¬ 
νων από το αυτοματοποιημένο σύστημα συλλογής πληρο¬ 
φοριών των άρθρων 6 και 6α. 

Τα δεδομένα που συλλέγονται με τον τρόπο αυτό χρησιμο¬ 
ποιούνται μόνονγια τον σκοπό αυτό από την Ευρωπόλκαιτις 
αναφερόμενες στα άρθρα 23 και 24 εποπτικές αρχές και δια¬ 
γράφονται μετά από έξι μήνες, εκτός εάν η διατήρησή τους 
κρίνεται αναγκαία για τους τρέχοντες ελέγχους. Οι λεπτομέ¬ 
ρειες των εν λόγω μηχανισμών ελέγχου αποφασίζονται από 
το Διοικητικό Συμβούλιο, μετά από διαβούλευση με την κοινή 
εποπτική αρχή.» 

9) Το άρθρο 18 τροποποιείται ως ακολούθως: 

Στην παράγραφο 1, το σημείο 3 αντικαθίσταται από το ακό¬ 
λουθο κείμενο: 

(3) τούτο επιτρέπεται σύμφωνα με τους γενικούς κανόνες 
κατά την έννοια της παραγράφου 2 1 οι κανόνες αυτοί μπορεί 
να προβλέπουν παρέκκλιση από το σημείο 2 σε εξαιρετικές 
περιπτώσεις, όταν ο διευθυντής της Ευρωπόλ θεωρεί τη δια¬ 
βίβαση των δεδομένων απολύτως αναγκαία για τη διασφάλι¬ 
ση των ουσιωδών συμφερόντων των ενδιαφερομένων κρα¬ 
τών μελών στα πλαίσια των στόχων της Ευρωπόλ ή για την 
αποτροπή επικείμενου κινδύνου εγκληματικής ενέργειας. Ο 
διευθυντής της Ευρωπόλ εξετάζει σε όλες τις περιστάσεις το 


επίπεδο της προστασίας δεδομένων του οικείου κράτους ή 
οργανισμού με στόχο την ευθυγράμμιση του εν λόγω επιπέ¬ 
δου προστασίας δεδομένων με τα ανωτέρω συμφέροντα». 

10) Στο άρθρο 21, η παράγραφος 3 αντικαθίσταται από το 
ακόλουθο κείμενο: 

«3. Η ανάγκη της περαιτέρω διατήρησης δεδομένων προ¬ 
σωπικού χαρακτήρα που αφορούν πρόσωπα κατά τα αναφε- 
ρόμενα στο άρθρο 10, παράγραφος 1, εξετάζεται ανά έτος 
και η εξέταση αυτή πρέπει να αποδεικνύεται εγγράφως. Η 
αποθήκευση των δεδομένων αυτών σε αρχείο δεδομένων 
προβλεπόμενο στο άρθρο 12 δεν μπορεί να υπερβαίνει τη 
διάρκεια ζωής του αρχείου». 

11) Στο άρθρο 22, προστίθεται η ακόλουθη παράγραφος: 
«4. Οι αρχές που καθορίζονται στον παρόντα τίτλο σχετικά 

με την επεξεργασία των πληροφοριών ισχύουν και για τα δε¬ 
δομένα που περιέχονται σε φακέλους από χαρτί.» 

12) Στο άρθρο 24, παράγραφος 6, οι λέξεις «Η έκθεση αυ¬ 
τή διαβιβάζεται στο Συμβούλιο κατά τη διαδικασία που προ- 
βλέπεται στοντίτλο VI της Συνθήκης για την Ευρωπαϊκή Ένω¬ 
ση» αντικαθίστανται από το ακόλουθο κείμενο: 

«Οι εκθέσεις αυτές διαβιβάζονται στο Ευρωπαϊκό Κοινο¬ 
βούλιο και το Συμβούλιο,» 

13) Στο άρθρο 26, παράγραφος 3 η φράση «και του τίτλου 
VI της Συνθήκης για την Ευρωπαϊκή Ένωση» διαγράφεται. 

14) Το άρθρο 28 τροποποιείται ως ακολούθως: 

(α) Το σημείο (1) αντικαθίσταται απότο ακόλουθο κείμενο: 
«(1) συμμετέχει στον καθορισμό των προτεραιοτήτων της 
Ευρωπόλ στοντομέατης καταπολέμησης και πρόληψης των 
μορφών βαρείας διεθνούς εγκληματικότητας που εμπίπτουν 
στην αρμοδιότητάτης (άρθρο 2, χορογράφος 2)),» 

(β) Παρεμβάλλονται τα ακόλουθα σημεία: 

«(3α) συμμετέχει στον καθορισμό των όρων για την επε¬ 
ξεργασία δεδομένων προκειμένου να διαπιστώσει εάν τα εν 
λόγω δεδομένα είναι χρήσιμα για τα καθήκοντά του και μπο¬ 
ρούν να καταχωρηθούν στο αυτοματοποιημένο σύστημα 
συλλογής πληροφοριών (άρθρο 6α)», 

«(4α) καθορίζει, με την πλειοψηφία των δύο τρίτων των με¬ 
λών του, τους κανόνες που διέπουν τους διακανονισμούς 
σχετικά με τη συμμετοχή εμπειρογνωμόνων τρίτου κράτους 
ή οργανισμού στις δραστηριότητες της ομάδας ανάλυσης 
(άρθρο 10 παράγραφος 9)),» 

(γ) Το σημείο (7) αντικαθίσταται από το ακόλουθο κείμενο: 
«(7) μπορεί να δίδει εντολή στο διευθυντή της Ευρωπόλ να 
τροποποιήσει την εντολή για τη δημιουργία του αρχείου δεδο¬ 
μένων ή να κλείσει το αρχείο αυτό (άρθρο 12, παράγραφος 3)),» 
(δ) Παρεμβάλλεταιτο ακόλουθο σημείο: 

«14α) θεσπίζει, αποφασίζοντας με την πλειοψηφία των δύο 
τρίτων των μελών του, κανόνες για την πρόσβαση στα έγ¬ 
γραφα της Ευρωπόλ (άρθρο 32α),» 

(ε) Το σημείο (22) αντικαθίσταται απότο ακόλουθο κείμενο: 
«(22) συμμετέχει σε κάθε τροποποίηση της παρούσας Σύμ¬ 
βασης ή του Παραρτήματος αυτής (άρθρο 43),» 

(στ) Η παράγραφος 10 αντικαθίσταται από το ακόλουθο 
κείμενο: 

«10. Λαμβάνοντας υπόψη τις προτεραιότητες που καθορί¬ 
ζονται από το Συμβούλιο σύμφωνα με το άρθρο 2, παράγρα¬ 
φος 2 και την ενημέρωση από τον διευθυντή της Ευρωπόλ κα¬ 
τά τα αναφερόμενα στο άρθρο 29, παράγραφος 3, σημείο 6, 
το Διοικητικό Συμβούλιο εγκρίνει ομόφωνα κατ’ έτος: 

1) γενική έκθεση πεπραγμένων της Ευρωπόλ για το διαρ- 
ρεύσαν έτος, 

2) έκθεση με τις μελλοντικές προοπτικές της Ευρωπόλ, 
στην οποία λαμβάνονται υπόψη οι λειτουργικές ανάγκες των 
κρατών μελών και οι επιπτώσεις στον προϋπολογισμό και το 
προσωπικό της Ευρωπόλ. 

Οι εκθέσεις αυτές υποβάλλονται στο Συμβούλιο, προκει¬ 
μένου να τις λάβει υπό σημείωση και να τις εγκρίνει. Οιενλό- 

γω εκθέσεις διαβιβάζονται επίσης από το Συμβούλιο στο Ευ¬ 
ρωπαϊκό Κοινοβούλιο προς ενημέρωση.» 

15) Στο άρθρο 29, παράγραφος 3: 

Το σημείο 6 αντικαθίσταται από το ακόλουθο κείμενο: 

«6) την τακτική ενημέρωση του Διοικητικού Συμβουλίου 
σχετικά με την υλοποίηση των προτεραιοτήτων κατά τα ανα- 
φερόμενα στο άρθρο 2, παράγραφος 2». 

Προστίθεται το ακόλουθο σημείο: 

«7) όλα τα άλλα καθήκοντα που του αναθέτει η παρούσα 
Σύμβαση ή το Διοικητικό Συμβούλιο.» 

16) Στο άρθρο 30, παράγραφος 1, οι λέξεις «του τίτλου VI» 
διαγράφονται. 

17) Παρεμβάλλεται το ακόλουθο άρθρο: 

«Άρθρο 32α 

Δικαίωμα πρόσβασης στα έγγραφα της Ευρωπόλ 

Βάσει προτάσεως του διευθυντή της Ευρωπόλ, το Διοικη¬ 
τικό Συμβούλιο, αποφασίζοντας με την πλειοψηφία των δύο 
τρίτων των μελών του, θεσπίζει κανόνες σχετικά με την πρό¬ 
σβαση κάθε πολίτη της Ένωσης και κάθε φυσικού ή νομικού 
προσώπου το οποίο κατοικεί ή έχει την έδρα του σε ένα κρά¬ 
τος μέλος στα έγγραφα της Ευρωπόλ, λαμβάνοντας υπόψη 
τις αρχές και τα όρια που καθορίζονται στον κανονισμό του 
Ευρωπαϊκού Κοινοβουλίου και του Συμβουλίου για την πρό¬ 
σβαση του κοινού στα έγγραφα του Ευρωπαϊκού Κοινοβου¬ 
λίου, του Συμβουλίου και της Επιτροπής τα οποία εγκρίνο- 
νται δυνάμει του άρθρου 255 της Συνθήκης περί ιδρύσεως 
της Ευρωπαϊκής Κοινότητας.» 

18) Το άρθρο 34 αντικαθίσταται από το ακόλουθο κείμενο: 

«Άρθρο 34 

Ενημέρωση του Ευρωπαϊκού Κοινοβουλίου 

Ι.Το Συμβούλιο ζητά τη γνώμη του Ευρωπαϊκού Κοινοβου¬ 
λίου σύμφωνα με τη διαδικασία διαβούλευσης που ορίζεται 
στη Συνθήκη για την Ευρωπαϊκή Ένωση, για κάθε πρωτο¬ 
βουλία κράτους μέλους ή πρόταση της Επιτροπής που απο¬ 
σκοπεί στην έγκριση μέτρων από τα αναφερόμενα στα άρ¬ 
θρα 10, παράγραφοι 1 και 4, στο άρθρο 18, παράγραφος 2, 
στο άρθρο 24, παράγραφος 7, στο άρθρο 26, παράγραφος 
3, στο άρθρο 30, παράγραφος 3, στο άρθρο 31, παράγραφος 
1 και στο άρθρο 42, παράγραφος 2, ή για την κατά οιονδήπο- 
τε τρόπο τροποποίηση της παρούσας Σύμβασης ή του Πα¬ 
ραρτήματος αυτής. 

2. Η Προεδρία του Συμβουλίου ή ο αντιπρόσωπός της μπο¬ 
ρούν να παρίστανται ενώπιον του Ευρωπαϊκού Κοινοβουλίου 
με σκοπό τη συζήτηση γενικών θεμάτων που σχετίζονται με 
την Ευρωπόλ. Η Προεδρία του Συμβουλίου ή ο αντιπρόσω¬ 
πός της, μπορούν να επικουρούνται από τον διευθυντή της 
Ευρωπόλ. Η Προεδρία του Συμβουλίου ή ο αντιπρόσωπός 
της λαμβάνουν υπόψη, έναντι του Ευρωπαϊκού Κοινοβουλί¬ 
ου, τις υποχρεώσεις εχεμύθειας και εμπιστευτικότητας. 

3. Οι υποχρεώσεις που καθορίζονται στο παρόν άρθρο δεν 
θίγουν τα δικαιώματα των εθνικών κοινοβουλίων και τις γενι¬ 
κές αρχές που εφαρμόζονται στις σχέσεις με το Ευρωπαϊκό 
Κοινοβούλιο κατ’ εφαρμογή της Συνθήκης για την Ευρωπαϊ¬ 
κή Ένωση.» 

19) Στο άρθρο 35, παράγραφος 4, προστίθενται τα εξής: 

«Το πενταετές δημοσιονομικό σχέδιο διαβιβάζεται στο 

Συμβούλιο. Το πενταετές δημοσιονομικό σχέδιο διαβιβάζε¬ 
ται επίσης από το Συμβούλιο στο Ευρωπαϊκό Κοινοβούλιο 
προς ενημέρωση.» 

20) Στο άρθρο 39, παράγραφος 4, η πρόταση που αρχίζει 
με τις λέξεις «της σύμβασης των Βρυξελλών» αντικαθίσταται 
από το ακόλουθο κείμενο: 

«του κανονισμού (ΕΚ) αριθ. 44/2001 του Συμβουλίου, της 
22ας Δεκεμβρίου 2000, για τη διεθνή δικαιοδοσία, την ανα¬ 
γνώριση και την εκτέλεση αποφάσεων σε αστικές και εμπο¬ 
ρικές υποθέσεις». 


21) Στο άρθρο 42, προστίθεται η ακόλουθη παράγραφος: 

«3. Η Ευρωπόλ εγκαθιδρύει και διατηρεί στενή συνεργασία με 

την ΕυΐΌ)υ5ΐ, στο βαθμό που αυτό σχετίζεται με την εκτέλεση 
των καθηκόντωντης Ευρωπόλ καιτην επίτευξη των στόχωντης, 
λαμβανομένης υπόψη της ανάγκης αποφυγής της επικάλυψης 
των προσπαθειών. Τα βασικά στοιχεία αυτής της συνεργασίας 
καθορίζονται με συμφωνία που θα καταρτισθεί σύμφωνα με την 
παρούσα Σύμβαση και τα εκτελεστικά μέτρα της.» 

22) Το άρθρο 43 τροποποιείται ως ακολούθως: 

(α) Στην παράγραφο 1, η φράση «του άρθρου Κ. 1 (ρ)» δια¬ 
γράφεται. 

(β) Η παράγραφος 3 αντικαθίσταται από το ακόλουθο κείμενο: 

«3. Εντούτοις, το Συμβούλιο μπορεί να αποφασίσει ομό¬ 
φωνα, μετά τη συζήτηση στα πλαίσια του Διοικητικού Συμ¬ 
βουλίου, να τροποποιήσειτο Παράρτηματης παρούσας Σύμ¬ 
βασης, προσθέτοντας άλλες μορφές βαρείας διεθνούς 
εγκληματικότητας ή τροποποιώντας τους ορισμούς τους.» 

23) Το Παράρτημα τροποποιείται ως ακολούθως: 

(α) Ο Τίτλος αντικαθίσταται από τον ακόλουθο: 

«ΠΑΡΑΡΤΗΜΑ ΤΟ ΟΠΟΙΟ ΠΡΟΒΛΕΠΕΤΑΙ ΣΤΟ ΑΡΘΡΟ 2 

«Κατάλογος άλλων μορφών βαρείας διεθνούς εγκληματι¬ 
κότητας γιατις οποίες είναι αρμόδια η Ευρωπόλ επιπλέον αυ¬ 
τών που προβλέπονται ήδη στο άρθρο 2, παράγραφος 1 σε 
συμμόρφωση με τον στόχο της Ευρωπόλ που ορίζεται στο 
άρθρο 2, παράγραφος 1:» 

(β) Η παράγραφος που αρχίζει με τη φράση «Επιπλέον, το 
γεγονός ότι, δυνάμει του άρθρου 2, παράγραφος 2» διαγρά¬ 
φεται. 

(γ) Στην παράγραφο που αρχίζει με τη φράση «Όσον αφο- 
ράτις μορφές εγκληματικότητας που απαριθμούνται στο άρ¬ 
θρο 2, παράγραφος 2», η φράση «άρθρο 2, παράγραφος 2» 
αντικαθίσταται από τη φράση «άρθρο 2, παράγραφος 1». 

(δ) Προστίθεται η ακόλουθη περίπτωση μετά τη φράση «..., 
η οποία υπεγράφη στο Στρασβούργο την 8η Νοεμβρίου 1990»: 

«- παράνομη διακίνηση ναρκωτικών, οι αξιόποινες πράξεις 
που απαριθμούνται στο άρθρο 3, παράγραφος 1 της Σύμβα¬ 
σης των Ηνωμένων Εθνών, της 20ής Δεκεμβρίου 1988, κατά 
της παράνομης διακίνησης ναρκωτικών φαρμάκων και ψυχο¬ 
τρόπων ουσιών, καθώς και στις διατάξεις που τροποποιούν ή 
αντικαθιστούν την εν λόγω Σύμβαση». 

24) Στα κατωτέρω άρθρα: άρθρο 10, παράγραφοι 1 και 4, 
άρθρο 18,παράγραφος 2,άρθρο 29,παράγραφος 1,άρθρο 
29, παράγραφος 6, άρθρο 30, παράγραφος 3, άρθρο 31, πα¬ 
ράγραφος 1, άρθρο 35, παράγραφοι 5 και 9, άρθρο 36, πα¬ 
ράγραφος 3, άρθρο 40,παράγραφος 1,άρθρο 41,παράγρα¬ 
φος 3, άρθρο 42, παράγραφος 2 και άρθρο 43, παράγραφος 
1, η φράση «κατά τη διαδικασία που προβλέπεται στον Τίτ¬ 
λο. VI της Συνθήκης για την Ευρωπαϊκή Ένωση», διαγράφεται. 

ΑΡΘΡΟ 2 

1. Το παρόν Π ρωτόκολλο υπόκειται στην αποδοχή των κρα¬ 
τών μελών, σύμφωνα με τους αντίστοιχους συνταγματικούς 
τους κανόνες. 

2. Τα κράτη μέλη κοινοποιούν στο Γενικό Γραμματέα του 
Συμβουλίου της Ευρωπαϊκής Ένωσης την ολοκλήρωση των 
συνταγματικών διαδικασιών τους για την αποδοχή του παρό¬ 
ντος Πρωτοκόλλου. 

3. Το παρόν Πρωτόκολλο αρχίζει να ισχύει 90 ημέρες μετά 
τη, σύμφωνα με την παράγραφο 2, κοινοποίηση από το κρά¬ 
τος το οποίο ήταν μέλος της Ευρωπαϊκής Ένωσης κατά την 
ημερομηνία έκδοσης της Πράξηςτου Συμβουλίου για την κα¬ 
τάρτιση του παρόντος Πρωτοκόλλου, το οποίο εκπληρώνει 
τελευταίο τη διατύπωση αυτή. 

ΑΡΘΡΟ 3 

Εάν το παρόν Πρωτόκολλο αρχίσει να ισχύει σύμφωνα με 
το άρθρο 2, παράγραφος 3, πριν από την έναρξη ισχύος του 

Πρωτοκόλλου το οποίο έχει καταρτισθεί βάσει του άρθρου 
43, παράγραφος 1 της Σύμβασης για την ίδρυση Ευρωπαϊ¬ 
κής Αστυνομικής Υπηρεσίας (Σύμβαση Ευρωπόλ) το οποίο 
τροποποιεί το άρθρο 2 και το Παράρτημα της εν λόγω Σύμ¬ 
βασης 1 , σύμφωνα με το άρθρο 2, παράγραφος 3 αυτής, τότε 
αυτό το τελευταίο Πρωτόκολλο θεωρείται ότι καταργήθηκε. 

ΑΡΘΡΟ 4 

1. Το παρόν Πρωτόκολλο είναι ανοικτό προς προσχώρηση 
σε κάθε κράτοςτο οποίο γίνεται μέλος της Ευρωπαϊκής Ένω¬ 
σης, εάν το παρόν Πρωτόκολλο δεν έχει ακόμη τεθεί σε ισχύ 
κατά την ημερομηνία κατάθεσης των εγγράφων προσχώρη¬ 
σης στη Σύμβαση Ευρωπόλ σύμφωνα με το άρθρο 46 αυτής. 

2. Τα έγγραφα προσχώρησης στο παρόν Πρωτόκολλο κα¬ 
τατίθενται ταυτόχρονα με τα έγγραφα προσχώρησης στη 
Σύμβαση Ευρωπόλ σύμφωνα με το άρθρο 46 αυτής. 

3. Το κείμενο του παρόντος Πρωτοκόλλου, που καταρτίζε¬ 
ται από το Συμβούλιο της Ευρωπαϊκής Ένωσης, στη γλώσσα 
του προσχωρούντος κράτους, είναι αυθεντικό. 


4. Εάν, κατά τη λήξη της περιόδου, η οποία αναφέρεται στο 
άρθρο 46, παράγραφος 4 της Σύμβασης Ευρωπόλ, το παρόν 
Πρωτόκολλο δεν έχει ακόμη τεθεί σε ισχύ, αρχίζει να ισχύει για 
το προσχωρούν κράτος κατά την ημερομηνία έναρξης ισχύος 
του Πρωτοκόλλου σύμφωνα με το άρθρο 2, παράγραφος 3. 

5. Εάντο παρόν Πρωτόκολλο τεθεί σε ισχύ σύμφωνα με το άρ¬ 
θρο 2, παράγραφος 3 πριν να λήξει η περίοδος, η οποία αναφέ- 
ρεται στο άρθρο 46, παράγραφος 4 της Σύμβασης Ευρωπόλ, 
αλλά μετά την κατάθεση του εγγράφου προσχώρησης, που 
αναφέρεται στην παράγραφο 2, το προσχωρούν κράτος μέλος 
προσχωρεί στη Σύμβαση Ευρωπόλ, όπως τροποποιείται από το 
παρόν Πρωτόκολλο, σύμφωνα με το άρθρο 46 αυτής. 

ΑΡΘΡΟ 5 

1. Θεματοφύλακας του παρόντος Πρωτοκόλλου είναι ο Γενι¬ 
κός Γραμματέαςτου Συμβουλίου της Ευρωπαϊκής Ένωσης. 

2.0 Θεματοφύλακας δημοσιεύει στην Επίσημη Εφημερίδα 
της Ευρωπαϊκής Ένωσης ενημέρωση σχετικά με την αποδο¬ 
χή και τις προσχωρήσεις και προβαίνει σε οποιαδήποτε άλλη 
κοινοποίηση η οποία άπτεταιτου παρόντος Πρωτοκόλλου. 


Ηεέΐιο εηΒπιεεΙαε, εΐ νεϊηίίεϊείε άε ηονΐεπΛτε άεΐ άθ5 ππΐ Ιτεε. 


ίλΠ3εκϋ§εΙ ϊ Βηιχείΐέδ άεη εγνοβίγνεπάε πονεπΛετ Ιο ΙηβϊικΙ οβ Ιτε. 

Οεεείιείιεη ζα Βηϊεεεί 3ΐη είεδεηιιηάζινεηζϊβΕίεη ΝονεπΛετ ζνείΐΕΐΐδεηάιιΐΜίάΓεϊ. 

Έγινε στις Βρυξέλλες, στις είκοσι εφτά Νοεμβρίου.δύο χιλιάδες τρία. 

ϋοηε 21 Βηιεεείε οη ΐΗε 1\νσηΙγ-5ενεη& άαγ οί ΝονεπΛετ ϊη Λε γεετ 1\νο Λοπεεπά 2 πά Λτεε. 

ΡεϊΙ ε Βηιχείΐεε, 1ε νϊηβΐ-δερί ηονσπΛτε άευχ χηίΐΐε Ιτοϊ$. 

Ατηε (ΙΙιέεηΗτηΙι ε» ΒΗηιΐεέϊΙ εγ αη εεεείιΐύ Ιέ ϊε ΓκΛε άε 51ΐ2πΛ2Ϊη 52 ΙΛΙϊίΐΙη <3Μ πΛΙΙε ίε α ίή. 

ΡηΚο ε Βπιχείΐεδ, 2άάϊ’ νεηΐΐεεΚε ηονεπΛτε άοεπηίεΐτε. 

Οεάεβη ΙεΒηιεεεΙ, άε ζενεηεηί\νϊηΙϊ§5ΐε ηονεηΛετ Ιννεεάϋϊζεηάάηε. 

ΡεΐΙο επί Βπιχείεε, επί νΐηΐε ε εείε άε ΝονεηΛτο άε άοϊδ πιϊΐ ε Ιτεδ. 

Τε1ιίγ Βτγε5εΙΐδ52 ΙίβΜεηΙεηπΙίΥηΜηεηεηΙεηέδείΐδσιηΜηΙεηέ ρδΐνέπε πιαττεδΙαιιιίΕ νποηηε 
ΐΕϊ1ί5ΪΙυ1ΐ2ΐΐ2^ο1ιηε. 

δοπι είτεάάε ϊ Βτγεεεί άεη ήυβοδ^ηάε πονεπΛετ «ϊιΐβοΐιιιηάπιίτε. 

Βριιτ 1ε βοιινεπιειηεηΐ δα Κ.θ}Έΐιιιιε δεΒεΙβίςυε 
νόοΓ δε Κεβεπηβ ναη βει Κοηίηίαί]^ Βείίρδ 
Ρμτ δίβ Κ.ε£ΐεηιηι» δε5 ΚόηΐβτεϊεΙίδ Βείβίεη 



Ρογ Γεβεπη§εη Γογ Κοηβετίβεί ΟειιπιεΛ: 




Για την Κυβέρνηση της Ελληνικής Δημοκρατίας 



Ρογ ε! Οοβΐεπιο δεί Κ,είηο δε Εδρ3η3 



Ροατ ίε δουνεΓηειηεηΙ δε Ιε ΚέριΛΙίφίε β^ης^ 56 



Ήι&τ εεΕπη ΚΪ&1135 η» ΚΕΐτεβηη 
Ρογ Οιε Οονεππηεηΐ οΓΙγοΙεχκΙ 



Ροατ 1ε §ουνεπιειηεηΙ δη 0Γ3ηδ-ϋιιεβε δε ΕιιχεπΛοιιτβ 





Υοοτ δε Κε§επη§ υεπ ΙιεΙ ΚοηϊηΙοηΐΓ δετ ΝέδεΓίοηδεη 



Ρΰτ δΐε Κε§ΐεπιηβ δετ Κεραβίδί Οδίειτεΐοΐι 


Ρείο Οονετηο άζ Κερύβΐίοά Ροιία^αεδΕ 






5αοπιοη ΒΕΐ1ΐίιι]ς$εη ρυοίε^ΐα 
Ρδ. βη$1^3 Γ6§εηη§£η5 νδ^ηπτ 




Ρε ενεηδΙζΕτεβεπηβειίδ υη^οεγ 



Ρογ &ε ΟονετηπιεηΙ οίΐΐιε ΤΜίεδ Κίηβδοιη οΓ ΟτεαΙ ΒπΙεϊιι αηδ Νοτίϊιεπι ΙτεΐΕηδ 



Ρετ ΐΐ Οονειηο δείΐα ΚεριΛΜΐοΕ ϊΙεΙιεωε 

Άρθρο δεύτερο 

Η ισχύς του παρόντος Νόμου αρχίζει από τη δημοσίευσή του στην Εφημερίδα της Κυβερνήσεως και του Πρωτο¬ 
κόλλου που κυρώνεται από την πλήρωση των προϋποθέσεων της παραγράφου 3 του άρθρου 2 αυτού. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 1 Δεκεμβρίου 2004 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΔΙΚΑΙΟΣΥΝΗΣ 

Π. ΜΟΛΥΒΙΑΤΗΣ Α. ΠΑΠΑΛΗΓΟΥΡΑΣ 

ΔΗΜΟΣΙΑΣ ΤΑΞΗΣ 

Γ. ΒΟΥΛΓΑΡΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 7 Δεκεμβρίου 2004 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Α. ΠΑΠΑΛΗΓΟΥΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




